text: Grindstedforurening havner på ministerbord
  07 december 2010 kl. 15.40
  Den omfattende forurening efter det gamle Grindstedværk havner nu på miljøminister Karen Ellemanns bord.
  Forurening i et gammelt banegravsdepot i Grindsted er så omfattende, at der kan være behov for, at staten hjælper med at rydde op.
  Beregninger fra Region Syddanmark viser, at det vil koste 122 millioner kroner at fjerne og rense jorden.
  Det er Region Syddanmark der har ansvaret for giftgrunden, men ifølge JydskeVestkysten vil Socialdemokraterne rejse sagen i Folketingets miljøudvalg.
  